વિશ્વ બજારમાં જો કે વિવિધ કરન્સીઓ સામે ડોલરના ભાવો ઉછળ્યાના સમાચારો હતા. અમેરિકામાં ફેડરલ રિઝર્વ દ્વારા હાલ તુરત વ્યાજના નીચા દરો જાળવી રાખવાનો નિર્ણય કરાયો છે. પરંતુ આગળ ઉપર વ્યાજના દરોમાં વધારો અપેક્ષાથી વહેલો આવવાની શક્યતા ફેડર રિઝર્વ દ્વારા બતાવાતાં તથા ત્યાં સ્ટીમ્યુલ્સ પેકેજમાં ઘટાડાનો દોર આગળ વધતાં વિશ્વ બજારમાં ડોલરનો ઈન્ડેક્સ ઉછળી ૪ વર્ષની ટોચે પહોંચ્યો છે. જાપાનના યેનના સામે ડોલરના ભાવો ૬ વર્ષની ટોચે પહોંચ્યા છે. ડોલર સામે યુરોના ભાવો ગગડી ૧૪ મહનાના તળિયે ઉતર્યા છે.